Afromorgus

Afromorgus er en slekt av biller som hører til familien knokkelbiller i gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester.

Utseende 
Middelsstore (ca. 15 millimeter), ovale biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med tydelige punktrekker og opphøyde lengdelister mellom dem. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

Levevis 
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.

Utbredelse 
Slekten er utbredt i Afrika og Asia, inkludert den sørlige delen av den palearktiske sone.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Knokkelbiller, Trogidae
 Slekten Afromorgus Scholtz, 1986 - 30 arter
 Afromorgus bayoni Pittino, 2011
 Afromorgus benadirensis Pittino, 2011
 Afromorgus chinensis (Boheman, 1858)
 Afromorgus denticulatus (Olivier, 1789)
 Afromorgus drumonti Pittino, 2011
 Afromorgus fenestrellus (Balthasar, 1939)
 Afromorgus frater (Pittino, 2005)
 Afromorgus gemmatus (Olivier, 1789)
 Afromorgus genieri (Scholtz, 1991)
 Afromorgus granulatus (Herbst, 1783)
 Afromorgus guttalis (Haaf, 1954)
 Afromorgus haagi (Harold, 1872)
 Afromorgus inclusus (Walker, 1858)
 Afromorgus indicus (Harold, 1872)
 Afromorgus inermis (Pittino, 2005)
 Afromorgus italicus (Reiche, 1853)
 Afromorgus lindemannae (Petrovitz, 1975)
 Afromorgus maindroni (Pittino, 2005)
 Afromorgus maissouri (Haaf, 1954)
 Afromorgus melancholicus (Fåhraeus, 1858)
 Afromorgus niloticus (Harold, 1872)
 Afromorgus omacanthus (Harold, 1872)
 Afromorgus pauliani (Haaf, 1954)
 Afromorgus procerus (Harold, 1872)
 Afromorgus reiterorum Král & Kubán, 2012
 Afromorgus saturoi (Kawai, 2006)
 Afromorgus squalidus (Olivier, 1789)
 Afromorgus testudo (Arrow, 1927)
 Afromorgus verrucosus (Reiche, 1856)
 Afromorgus zumpti (Haaf, 1957)

Kilder 
 D. Král og V. Kubán (2012) Afromorgus reiterorum sp. nov. (Coleoptera: Trogidae) from Socotra Island. Acta Entomologica Musei Nationalis Pragae 52 (Supplement 2): 147-152. 
 Oversikt over artene

Eksterne lenker 
 

Knokkelbiller
Biller formelt beskrevet i 1986
Dyr formelt beskrevet av Axel Scholtz